28. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΣΥΓΚΟΙΝΩΝΙΩΝ Αριθ. 168405/1525 της 2/10 Νοεμ. 1977 (ΦΕΚ Β΄ 1139) Περί διαδικασίας εκδόσεως αδειών οδηγήσεως γεωργικών μηχανημάτων. Έχοντας υπόψη: Τις διατάξεις των άρθρ. 97 παρ. 2 και 111 του Κώδικα Οδικής Κυκλοφορίας, που κυρώθηκε με το Νόμ. 614/1977 (ΦΕΚ 167/1977, τ.Α΄), αποφασίζουμε: Οι διατάξεις του Π.Δ. 333/1977 «περί πτυχίων χειριστών και αδειών οδηγήσεως γεωργικών μηχανημάτων» και η 161887/416/22.7.1977 απόφαση του Υπουργού Γεωργίας, που έχει εκδοθεί με εξουσιοδότηση του άρθρ. 5 του Διατάγματος αυτού, να ισχύουν και μετά την έναρξη εφαρμογής του Κώδικα Οδικής Κυκλοφορίας. Ειδικώς η εφαρμογή της παρ. 3 του άρθρ. 8 του Π.Δ. 333/77, όσον αφορά τη διενέργεια γραπτών εξετάσεων, θα αρχίσει να ισχύει από 1ης Μαρτ. 1978. Μέχρι την ημερομηνίαν αυτή θα διενεργούνται μόνο προφορικές εξετάσεις, όπως και κατά το παρελθόν. Η απόφαση αυτή να δημοσιευθεί στην Εφημερίδα της Κυβερνήσεως και θ’ αρχίσει να εφαρμόζεται από τη χρονολογία ισχύος των διατάξεων του Κ.Ο.Κ. 